钦定古今图书集成/明伦汇编/氏族典/第590卷 > 《廖用贤尚友录》 > 欧阳秬
## 钦定古今图书集成/明伦汇编/氏族典/第590卷 > 《廖用贤尚友录》 > 欧阳秬

按《唐书欧阳詹传》：“詹从子秬，字降之，亦工为文。陆洿
自右拾遗除司勋郎中，弃官隐吴中，诏召之。既在道，
秬遗书让出处之遽，洿不至还，秬名益闻。开成中，擢
进士第。而里人萧本妄言与贞献太后近属，恩宠赫
然，秬耻之。会泽潞刘从谏表秬在幕府，秬为辨质本
之伪，本终得罪。其子稹拒命，秬方休假还家。稹表斥”
损时政，或言秬为之，诏流崖州，赐死。